Mnogi američki farmeri boje se da će ostati bez dobrih radnika - ilegalnih useljenika
Na američkim farmama, gotovo polovica uposlenih su stranci koji u SAD žive ilegalno
Loreto Ventura: “Ovi ljudi prolaze kroz vrlo teške situacije i plate mnogo novca kako bi došli ovdje. Riskiraju svoje živote da bi radili, a ovaj posao nije nimalo lagan” Amerikanci su podjeljeni po pitanju ilegalne imigracije. Konzervativci kritiziraju administraciju predsjednika Obame zbog blokiranja kontroverznog zakona u Arizoni kojem je cilj da se pronađu i deportiraju ilegani imigranti. Kritičari ilegalnog useljavanja kažu da ti imigranti oduzimaju posao Amerikancima. No, mnogi američki farmeri misle drugačije. Kako se Amerikanci udaljavaju od zemljoradnje, ilegalni su useljenici oslonac mnogih velikim farmama. U vrijeme žetve buće u saveznoj državi Virginia, grupa radnika iz Južne i Srednje Amerike bere, čisti i pakira povrće za dostavu u trgovine diljem Istočne obale Sjedinjenih Država. Kao i mnoge generacije prije njih, i oni su u Ameriku došli u potrazi za boljim životom. Mnogi od njih tu su ilegalno. U Sjedinjene Države ulaze preko jugozapadnih pustinjskih predjela, u pratnji vodiča kojima za prijelaz granice plaćaju oko dvije tisuće dolara. Prema procjenama, u SAD ilegalno živi između 12 i 15 milijuna stranaca. Loreto Ventura nadzornik je ove grupe radnika i američki je državljanin. No, kada je prvi puta došao u Sjedinjene Države, prije 30 godina, i sam je bio ilegalni immigrant. “Ovi ljudi prolaze kroz vrlo teške situacije i plate mnogo novca kako bi došli ovdje. Riskiraju svoje živote da bi radili, a ovaj posao nije nimalo lagan” - kaže nam Loreto Ventura. Radnici na farmama rade u teškim uvjetima, a njihovi su radni dani prilično dugi. Od oko milijun radnika na američkim farmama, većina su ih imigranti. Između četvrtine i polovice od tog broja ovdje su ilegalno. Sjedinjene Države imaju program za privremene radnike, koji farmerima i firmama dopušta da strance uposle legalno. No, neki farmeri kažu da je taj program birokratska noća moraSvaki farmer kojeg poznajem vrlo bi rado iskoristio prednosti tog programa i radnike uposlio legalno. No, program je toliko kompliciran, težak i skup, a na kraju možda nećete ni dobiti ljude koje trebate. Kada dođe vrijeme žetve, a vaši ljudi još nisu tu, gubite zaradu”. Ovaj američki farmer, koji je želio ostati anoniman, dodaje da je pokušao uposliti i Amerikance, ali nije mogao naći dovoljno ljudi koji su bili voljni i sposobni za posao na farmi. No, Jack Martin iz Federacije za reformu američkog imigracijskog sustava, kaže da to nije 'kraj priče': "Mislim da kod nas roditelji gaje nadu da će njihova djeca jednog dana postati nešto više od poljoprivrednog radnika. Međutim, vjerujem da ima dosta ljudi bez posla, i koji bi, kada bi mogli zaraditi dovoljno da prežive, radili poljoprivredne poslove”. Jack Martin kaže da su plaće, beneficije i uvjeti rada na farmama relativno loši prvenstveno zbog stalnog dolaska novih ilegalnih imigranata. I sam priznaje da su troškovi upošljavanja imigranata putem vladinog programa o zapošljavanju privremenih radnika prilično visoki, budući da američki radnici uživaju određene zaštite na radu, kao što je slučaj i sa stranim radnicima koji su u Sjedinjenim Državama legalno. Zakon o stranim radnicima koji rade na 'određeno vrijeme' zastao je u Kongresu, a u međuvremenu, farmeri su sve više zabrinuti zbog pojačanih nastojanja da se ilegalne imigrante efikasno spriječi da rade u Sjedinjenim Državama. Bez radnika koji će pomagati pri žetvi, dodaju farmeri, svježe voće i povrće istrunut će na poljima. A onda će i farme postepeno početi nestajati.